Qorti Rjali ta' Tiébélé

Il-Qorti Rjali ta' Tiébélé hija kumpless arkitettoniku tradizzjonali tal-poplu Kassena fir-raħal ta' Tiébélé, fir-Reġjun ta' Centre-Sud tal-Burkina Faso. Dan il-kumpless tradizzjonali jikkonsisti mir-residenza u mill-qorti tar-re tal-Kassena (Pè) u ta' membri oħra tal-familja rjali, mawżolej, imfakar, santwarji u strutturi tradizzjonali oħra tat-tajn u tal-ħuxlief bħal għelieqi sagri bis-siġar u spazji fil-beraħ imdawra bil-ġebel. L-istrutturi tat-tajn u tal-ħuxlief tal-kumpless huma magħrufa wkoll għall-ħitan impittrin u mżejnin b'mod tradizzjonali, tip ta' artiġjanat magħmul esklużivament min-nisa. Il-kumpless tal-qorti rjali tradizzjonali tniżżel fil-lista tas-Siti ta' Wirt Dinji tal-UNESCO fl-2024.

 Storja 
Il-kumpless għandu iktar minn 500 sena, u ġie stabbilit għall-ħabta tas-seklu 16 minn Patyringomie, kap tal-poplu Mossi, grupp etniku li oriġina fl-inħawi ta' Loumbila fil-Burkina Faso ċentrali. Il-qorti rjali inizjalment tniżżlet bħala sit indikattiv tal-Burkina Faso fl-24 ta' Jannar 2012, fl-istess sena li żdiedet mal-Monumenti Dinjin li Jeħtieġu Protezzjoni, u finalment tniżżlet fil-lista tas-Siti ta' Wirt Dinji tal-UNESCO fis-26 ta' Lulju 2024, matul is-46 sessjoni tal-Kumitat ta' Wirt Dinji li saret f'New Delhi, l-Indja.

 Sit ta' Wirt Dinji 
Il-Qorti Rjali ta' Tiébélé ġiet iddeżinjata bħala Sit ta' Wirt Dinji tal-UNESCO fl-2024.

Il-valur universali straordinarju tas-sit ġie rrikonoxxut abbażi ta' kriterju wieħed tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".

 Gallerija 

 Referenzi 

Kategorija:Siti ta' Wirt Dinji Kulturali
Kategorija:Siti ta' Wirt Dinji fil-Burkina Faso
Kategorija:Burkina Faso